FELJEGYZÉS

Tárgy: Madách I. Az ember tragédiája

Tisztelt Rákosi Mátyás E.T. és M.D.P. vezetőség!

Megbizatásomnak megfelelően megtekintettem Az ember tragédiájának 1955. jan. hetedikei előadását. Az alábbi észrevételeimről tájékoztatnám az elvtársakat:

A dráma elavult történelmi eseményeken keresztül igyekszik befolyásolni a nézőközönséget, hamis, antihumanista illúziókat keltve rossz gondolatokra buzdít, mely gondolatok alapvetően aláássák a fennálló társadalmi rend intézményét.

Például a Falanszter szín különösen alkalmas párhuzamok felállítására, melyek nem tükrözik dolgozó népünk és a párt irányvonalát. Ezen kívül a római athéni és egyiptomi színek történelem-szemlélete is téves, ezek a népet alárendeltként állítják elénk, melyet abba a téves eszmébe fűzve mutatnak be, hogy az emberek cselekedeteit nem maguk, hanem az Úr, vagy éppen Lucifer irányítja, így próbálva pontot tenni örökös viszályuk végére -ebből adódóan a dráma jelentős kárt okozhat a társadalom moralitásában és ideológiai felfogásában.

Maga a mű különös kérdéseket fogalmaz meg a fejlődéssel és az emberiség sorsával kapcsolatban, melyekre nem ad konkrét, egyenes választ-ezzel is zavart keltve az emberek gondolataiban, ezzel is gátolva a szocialista ember típus kialakítását és fejlődését.

Véleményem szerint az ilyen zavart keltő, társadalmilag veszélyes daraboknak nincs helye a szocialista kultúrában, ezért javasolnám a repertoárból való törlését más, időszerű, forradalmi eszméket képviselő művek javára!

Elvtársi üdvözlettel:

Dékéc Ázkilec Ügynök